În 1879, arheologii amatori Marcelino Sanz de Sautuola
și tânără sa fiică, Maria,
au explorat o peșteră întunecată din nordul Spaniei.
Când Maria s-a aventurat de una singură, a făcut o descoperire uluitoare.
Aceștia se aflau într-un sit al artei antice,
pereții și tavanele erau decorate cu picturi preistorice și gravuri,
cu o vechime între 19.000 și 35.000 de ani.
Semne similare ale strămoșilor noștri s-au păstrat în peșteri din întreaga lume.
Cele mai vechi pe care le-am găsit având până la 40.000 de ani vechime.
Ce ne spun aceste imagini despre mintea umană antică
și despre viețile creatorilor acestora?
Acești artiști timpurii au combinat minerale, argilă, cărbune și ocru
cu salivă sau grăsime animală pentru a crea vopsea.
Au desenat cu mâinile și cu unelte ca pernițe de mușchi, ramuri, oase și păr.
În multe cazuri, imaginile urmau conturul peșterii
pentru a crea adâncime și umbre.
Cele mai comune reprezentări sunt cele ale formelor geometrice,
urmate de mamifere mari, precum bizoni, cai, mamuți, căprioare și mistreți.
Figurile umane apar rar, așa și ocazionalele amprente ale palmei.
Unii au speculat că aceste opere de artă sunt creația vânătorilor
sau a oamenilor sfinți aflați în stări similare transei.
Găsim exemple create de bărbați, femei și chiar copii.
De ce au creat aceștia această artă?
Poate notau ce știau despre natură,
precum savanții moderni,
sau își marcau teritoriul tribal.
Poate imaginile erau apogeul ritualelor sacre de vânătoare
sau călătorii spirituale.
Sau era doar artă de dragul artei, bucuria pură și satisfacția creației?
Ca în multe mistere nerezolvate ale lumii antice,
poate nu vom ști niciodată cu siguranță,
cu excepția invenției unei mașini a timpului.
Dar în timp ce răspunsurile rămân evazive,
aceste imagini sunt cele mai vechi dovezi ale comunicării umane,
atestând capacitatea umană de creativitate
cu mii de ani înaintea scrisului.
Sunt o limbă vizuală diferită, ce ilustrează lumea exterioară sinelui,
exact ca formele de artă modernă,
de la graffiti și pictură, la peșteri animate în realitatea virtuală.